Bucharest Degustation Tour, prima editie (2019): George Butunoiu lansează serialul video de prezentari ale meniurilor de degustare ale restaurantelor de top din Bucuresti, create special pentru acest program al Restocracy.

Primul sezon al serialului “Bucharest Degustation Tour - The Restocracy Menus 2019” debutează marți, 30 aprilie 2019, orele 18.00. Episodul-pilot a fost filmat la restaurantul Corto Maltese și va fi difuzat pe paginile de Facebook și Youtube ale site-urilor [restocracy.ro](http://restocracy.ro), [mediastory.ro](http://mediastory.ro), [super-hrana.ro](http://super-hrana.ro) și [supervinuri.ro](http://supervinuri.ro).

Conceptul proiectului este de a realiza un tur video al celor mai bune restaurante din București. În fiecare episod va fi filmat un prânz al respectivului meniu de degustare în care George Butunoiu, împreună cu o personalitate din zona de business, academică, culturală, diplomatică sau media vor discuta despre gastronomie, despre marile restaurante din Bucuresti si din alte parti ale lumii, despre fiecare restaurant inclus în proiect, desigur. Gazde vor fi proprietarul, managerul sau chef-ul respectivului restaurant.

Bucharest Degustation Tour va avea un prim sezon de 8 episoade, cu difuzare săptămânală, marțea, de la orele 18.00. În prezent, partenerii proiectului pregatesc deja un al doilea sezon ce va fi realizat și difuzat în toamna acestui an.

   Fiecare episod va oferi o varietate de clipuri cu diferite durate, de la cateva minute până la 20-25 de minute. În completarea clipurilor despre preparatele din meniuri, inclus in producția clipurilor este și un concept de imagine destinat exclusiv restaurantelor. Mai precis, acesta va conține ilustrație cu interiorul și exteriorul restaurantului cu focus pe detalii estetice, de design și de brand.

Producția clipurilor este realizată de colegii și prietenii de la MediaStory, atenți la detalii de fiecare dată și cu sugestii pentru oricine este implicat. Fiecare episod din Bucharest Degustation Tour este filmat cu 5 camere 4k, cu o durata medie de 10 ore.

Productiile video vor fi preluate si de catre alte canale media, iar restaurantele prezentate in program vor fi putern

Obiectivul este sa facem Bucurestiul obiectiv turistic gastronomic

Restocracy.ro este cel mai important site de clasificari de resturante din România, cu evaluari facute de specialisti independenti, nu de catre clienti sau cititori. Sistemul de clasificare si de evaluare, precum si intregul site, sunt concepute si deținute de catre George Butunoiu.

Super-Hrana.ro și SuperVinuri.ro fac parte din Grupul Agrointeligența, fondat și deținut de Vlad Macovei. Grupul acoperă mediatic trei zone de interes: agri, food și wine. MediaStory.ro este un brand BTvideo, deținut de Cristi Niță și Sergiu Panaite și colaborează de doi ani cu Grupul Agrointeligența, ca partener exclusiv, pe zona de producție video corporate. BTvideo are una dintre cele mai experimentate echipe de producție de clipuri din România.

Programul Bucharest Degustation Tour este coordonat de George Butunoiu, Vlad Macovei se ocupă de marketing și vânzări iar Sergiu Panaite este responsabil de concept și producție video.

Cei interesați de parteneriate comerciale sau media îi pot scrie lui Vlad Macovei la adresa [vlad.macovei@agrointel.ro](mailto:vlad.macovei@agrointel.ro)